Nanay.
Sandali.
Sandali lang, Shinichi. Nagkakamali ka.
Ano'ng pagkakamali ko, Sumi?
Si Miyo…
Wala siyang pambihirang kakayahan. Ni signos nito ay wala siya.
Pakiusap, bigyan mo pa ng tsansa si Miyo.
Kung pangkaraniwang pamilya lang tayo na walang mga pambihirang kakayahan,
baka mahalin ko pa si Miyo.
Patawad, Miyo.
Ngayong wala na akong oras, hindi na kita mapoprotektahan.
Pero sigurado akong makakaya mo 'to. Kapag malaki ka na, alam kong…
Nanay…
MY HAPPY MARRIAGE
KABANATA 4 ANG REGALO
Ms. Yurie.
May problema ba, Ms. Miyo?
Ano kasi, puwede ba akong magtanong?
Oo naman.
Ang totoo niyan, gusto kong bigyan ng regalo
ang mapapangasawa ko.
Naku!
Di ba, dapat ako ang maghuhugas?
Huwag mo munang intindihin 'yan.
Mas importanteng pag-isipan kung ano'ng ibibigay kay Young Master.
Kaunti lang ang pera ko.
Hindi ko alam kung makakabili ako ng regalong gusto niya.
Hindi mo na kailangang bumili ng mahal
kung ang ireregalo mo sa kaniya ay gawang-kamay.
-Gawang-kamay? -Oo.
Paano kung ang iregalo mo ay 'yong magagamit niya araw-araw?
Sigurado akong maiibigan niya ang anumang gawang-kamay na ireregalo mo sa kaniya.
Talaga po ba?
Oo.
Regalong gawang-kamay…
Ang gandang kumihimo naman niyan.
Napakaganda.
Ito na siguro ang ireregalo ko.
Young Master?
Ano 'yon?
Puwede ba akong lumabas kahit saglit ngayon?
Bakit?
Ano kasi, may gusto akong bilhin.
Mag-isa ka lang bang aalis?
Hindi, kasama ko si Ms. Yurie.
Puwede kitang samahan sa ibang araw.
Di mo na kailangan gawin 'yon.
Gano'n ba?
Mag-iingat ka.
Huwag ka sumama sa mga estranghero.
Masusunod.
At,
dalhin mo ito sa paglabas mo.
Ano ito?
Mutya ang tawag diyan.
Maraming salamat.
Lagi mong dadalhin 'yan, maliwanag?
Masusunod po.
Naiintindihan mo ba talaga?
Oo naman.
Aalis na ako.
Mag-iingat ka.
Binigyan niya ako ng mutya dahil lang lalabas ako.
Napakamaalalahanin niya.
Mr. Koji.
Dumating na si Ms. Kaya.
Kung makikita ka niyang nakasimangot,
hindi matutuwa ang mapapangasawa mo.
Kuya. Ano'ng ginagawa mo rito?
Mahirap sigurong makisama kay Kaya Saimori.
Hindi ako natutuwa.
Kahanga-hanga pa rin ang pagiging tapat at masunurin mo, Koji.
Ito ang kailangan kong tiisin para sa 'yo kasi puro ka kalokohan.
Bakit di ka tumino at kumilos na parang panganay--
Napakabait mo kasi kaya ka nagiging masama.
Ano ba ang problema niya?
Grabe!
Napakaraming pagpipilian.
Anong kulay kaya ang babagay sa kaniya?
Mukhang bagay sa kaniya ito.
Maraming salamat.
Nakahanap ka rin ng mga kulay na babagay sa kaniya.
Oo. Nasasabik na akong itirintas 'to.
Oo nga pala.
Wala na tayong asin.
Gusto n'yo bang ako na ang bumili?
Naku, hindi. Trabaho ko 'yon.
Ms. Miyo, dito ka lang at hintayin mo ako.
Uy! Di ba si Ate 'yon?
Kaya…
Matagal na tayong di nagkikita, Ate Miyo.
Maligayang pagdating, Mr. Kudo.
Salamat at tinanggap n'yo ako kahit biglaan ang pagbisita ko.
Masaya kaming napadalaw ka rito kahit na abala ka.
Bakit ka nga ba napabisita ngayong araw?
Tungkol ito sa anak mong si Miyo.
Si Miyo? Mayroon bang problema?
Batid kong gawing opisyal ang aming pagpapakasal
at gawin siyang aking asawa.
Gano'n ba.
Samakatuwid,
dapat nating linawin ang relasyon sa pagitan ng mga pamilya natin.
Ano'ng ibig mong sabihin?
Kalimitan, ang mga kasal sa 'tin ay nabubuo ayon sa mutual na interes.
Gayunpaman,
nag-aalinlangan akong tulungan ang inyong pamilya sa kasalang 'to.
Ano ang…
Hindi mo ba alam?
Alam ko ang ginawa ninyo kay Miyo.
Alam ko na halos ang lahat.
Kamangha-mangha. Buhay ka pa pala, Ate.
Pero…
ngayong nakikita kong suot mo pa rin ang mga lumang damit mo,
mukhang pinabayaan ka ni Mr. Kudo.
Kaawa-awang Ate.
Hindi ako…
Tumigil ka na, Kaya.
Naku, wala na tayong magagawa.
Imposibleng bumagay ang isang hampaslupa na gaya mo sa isang tulad niya.
Natural lang dapat sa 'yo na palayasin ka.
Masuwerte ka pa nga at buhay ka pa.
Tama na 'yan. Umalis na tayo, Kaya.
Tumahimik ka, Koji.
Nakaranas ka na ng mga bagay na halos ikamatay mo, di ba?
Hindi ko lubusang maisip ang pakiramdam n'on.
Magbibigay ako ng pera sa kasal pero sa isang kondisyon.
Taos-puso kayong hihingi ng tawad sa harap ni Miyo.
Ano'ng sabi mo?
Hindi kita pipilitin kung ayaw mo.
Puputulin na lang namin ang ugnayan namin sa inyo.
Kung kailangan mo ng pera, magsabi ka lang.
Kung luluhod ka at magmamakaawa, baka tulungan pa kita.
Kapag ganiyan ka katahimik, naaalala ko ang dati.
Kahit saan ka magpunta, hindi ka magbabago, Ate.
-Lubos akong humihingi ng-- -Ms. Miyo.
Pasensiya na at pinaghintay kita.
Mga kakilala mo ba sila?
Kumusta.
Ako si Kaya Saimori.
Salamat sa pagtulong mo sa ate ko.
Isa ka ba sa mga katrabaho niya?
Imposibleng maging katrabaho ko lamang ang isang babaeng gaya ni Ms. Miyo.
Si Ms. Miyo ang magiging asawa ni Mr. Kiyoka Kudo.
Mapapangasawa niya?
Oo.
Pasensiya na kung di ako nagpakilala. Ako nga pala si Yurie.
Ako ang kasambahay ni Ms. Miyo.
Naku! Mabait naman pala si Mr. Kudo. Isa siyang katangi-tanging lalaki.
Akala ko pinalayas niya na si Ate.
Di pala totoo ang mga sabi-sabi, ano?
O siya, mauuna na kami.
May iba pa kaming gagawin.
Ms. Miyo, umuwi na tayo.
Humingi ng tawad…
Puwede mo ba kaming bigyan ng oras para pag-isipan ito?
Naiintindihan ko.
Pero hindi ako maghihintay nang matagal.
Ms. Miyo, maghahanda muna ako ng tsaa.
Salamat, pero di ako nauuhaw.
Ms. Miyo?
Salamat sa pagsama sa 'kin ngayong araw.
Magpahinga ka na rin, Ms. Yurie.
Ayoko ng ganito…
Galit ako sa sarili ko dahil ganito ako.
Paano siya nakuntento sa asawang gaya niya?
Kakaiba talaga si Mr. Kudo.
May bisita ba kami?
Ang ganda niyang lalaki.
Nandito na ako.
Maligayang pagdating.
-Ano'ng problema? -Wala po.
Wala po kayong dapat ipag-alala.
No'ng nagkita sila ng kapatid niya mula sa pamilyang Saimori,
mukhang nabalisa talaga si Ms. Miyo.
Malungkot na siya pag-uwi namin dito.
Pasensiya na at di ko siya nabantayan nang mabuti.
Naiintindihan ko.
Ako ito. Puwede ba kitang makausap?
Tandaan mo 'tong sasabihin ko.
Mawawala rin lahat ang anumang inaalala mo ngayon.
Kaya huwag mo nang masyadong isipin.
Kung may gusto kang sabihin sa 'kin,
makikinig ako.
Patawarin n'yo po ako.
Ano'ng magagawa ko para bigyan siya ng kumpiyansa?
Simple lang ang sagot, Young Master.
Kailangan mo lamang siya bigyan ng pagmamahal.
Pagmamahal…
Hindi ito ganoon kahirap.
Ipaparamdam mo lamang sa kaniya kung gaano mo siya kamahal.
Kung tapat at buong puso ka makikisama sa kaniya,
maiintindihan niya ang iyong nararamdaman.
Natapos ko nang itirintas ang kumihimo
pero hindi ko na ito maibibigay sa kaniya.
Ms. Miyo.
Puwede ko bang buksan ang pinto?
Oho, tuloy ho kayo.
May bisita kang naghihintay sa 'yo.
Masaya akong makita ka muli, Ms. Miyo.
Hana.
Masaya akong maayos ang lagay mo.
Ikaw rin, Hana.
Masaya akong maayos ang lagay mo.
Nagpakasal na ako.
At may anak na rin ako.
Tahimik at masaya na ang buhay ko.
Mabuti naman.
Matagal ko nang gusto na makita kang masaya at nakangiti.
Mula no'ng araw na 'yon…
no'ng pinagbawalan akong makasama ka, nakitira ako sa bahay ng pamilya ko.
Masaya ka na ba, Ms. Miyo?
Hindi ako bagay rito…
Kasi…
wala akong pambihirang kakayahan.
Kahit Spirit-Sight man lang.
Kaya hindi ako karapat-dapat na maging asawa niya…
Wala akong karapatang maging masaya!
Alam mo ba kung paano ako nakapunta rito para makita ka?
Nagulat talaga ako nang makatanggap ako ng sulat mula sa kaniya.
Para sa 'kin, magkaiba kami ng mundo.
Ms. Miyo.
Mabuting tao si Mr. Kudo, hindi ba?
PARA KAY HANA KANAO
KIYOKA KUDO
Young Master?
Bakit?
Alam na ba niya ang lahat?
Akala ko wala akong kuwenta dahil wala akong pambihirang kakayahan,
hindi katulad ni Kaya.
Natatakot akong mawala ang kaligayahan ko kapag nalaman niya ang totoo.
Sigurado ako na pag malaman niya ang totoo, iiwanan niya ako.
Akala ko mawawala na ang kaligayahan ko.
Naniwala ako sa mga haka-haka ko.
Ms. Miyo, sumulat sa 'kin si Mr. Kudo para tulungan ka
dahil alam niya ang sitwasyon mo.
Kaya ang kailangan mo lang ay kaunting lakas ng loob.
'Wag ka mag-alala. Alam kong kaya mo 'to.
Salamat, Hana.
Ibibigay ko ang aking makakaya.
Young Master.
-Ano 'yon, biglaan yata? -Young Master.
May isang bagay ako na hindi ko magawang masabi sa 'yo.
Wala akong…
mga pambihirang kakayahan.
Wala akong Spirit-Sight.
Sa bahay, nagtatrabaho ako bilang katulong.
Di ko kayang magkunwari na isa akong babae na mula sa isang marangal na pamilya.
Sinadya kong itago ang katotohanang ito sa 'yo
dahil sa 'king kahihiyan.
Patayin mo na 'ko kung gusto mo.
Palayasin mo na 'ko kung iyong mararapatin.
Gagawin ko agad.
Gusto kong magpasalamat sa pagsama sa 'kin sa bayan, sa suklay na iyong niregalo,
at sa marami pang bagay na iyong inihandog.
Ako mismo ang gumawa nito para ipahayag ang aking pasasalamat.
Ayos lang kung itatapon o susunugin 'to kung di mo kailangan.
Ngayong nasabi ko na sa 'yo ang lahat ng kailangan kong sabihin,
puwede bang sabihin mo sa 'kin ang desisyon mo?
Hanggang kailan mo gagawin 'yan?
Gusto ko dito ka lang.
Dahil di magtatagal, pormal na tayong magpapakasal.
Ayaw mo bang tumira dito kasama ko?
Gusto…
Gusto kong tumira dito
kung ako lamang ay iyong papayagan.
Di na kailangan ng permiso ko.
Ako ang may gustong nandito ka.
Ako lang.
Young Master.
Pasensiya na.
Ayos lang.
Ang ganda ng kulay nito.
Miyo, puwede mo bang itali ang buhok ko gamit nito?
Oo naman.
Tapos na.
Salamat. Iingatan ko 'to.
Hana.
Maraming, maraming salamat.
Kung hindi kita nakilala…
Kung hindi mo sinabi sa 'kin 'yon,
patuloy lang akong magmumukmok sa 'king kuwarto.
Ikinararangal ko ang makatulong. Masaya akong nakapag-usap din tayo.
Paalam.
Godo, ingatan mo siya.
Masusunod po.
Mr. Kudo.
Maraming salamat sa pag-imbita sa 'kin ngayon.
Ms. Miyo, hangad ko ang iyong kaligayahan.
Huwag ka mag-alala.
Maraming beses mo pa siya makikita.
Young Master.
Maraming salamat.
Walang anuman.
Nagiging malapit na sina Miyo at Kudo?
Kailangan na nating kumilos para makuha si Miyo sa kaniya. Pero paano?
Alam ko na. Ang babaeng 'yon ang sagot.
Sasayaw siya para sa 'tin na parang nakataling manika.
Ang pagsasalin ng subtitle ay ginawa ni Dulce Valdoz